<classify> Chanzo cha picha, Getty ImagesChelsea ilijaribu kumsajili Caicedo mwezi Januari, ikiripotiwa kuwa ofa ya pauni milioni 55 kukataliwa, wakati Potter - meneja aliyemleta Uingereza - alipokuwa kocha.Kuna mabadiliko mengi yanayoendelea Stamford Bridge msimu huu wa joto chini ya kocha mpya Mauricio Pochettino.Wanatarajiwa kumuuza Mateo Kovacic kwenda Manchester City kwa 30m, NGolo Kante anaondoka kwenda Al-Ittihad akiwa mchezaji huru, muda wa mkopo wa Denis Zakaria kutoka Juventus umekwisha na Ruben Loftus-Cheek anakaribia kujiunga na AC Milan.Chanzo cha picha, Getty ImagesKiungo wa kati wa Chelsea Ruben Loftus-Cheek anakaribia kujiunga na miamba ya Italia AC Milan.Mchezaji huyo mwenye umri wa miaka 27, ambaye ameichezea England mara 10, amekuwa Stamford Bridge tangu akiwa mchezaji mdogo na pia amekuwa kwa mkopo Crystal Palace na Fulham.Akiwa Chelsea ameshinda mataji mawili ya Premier League, Kombe la Dunia la Klabu ya Fifa na Uefa Supercup.Chanzo cha picha, Getty ImagesManchester United wamekuwa wakihusishwa pakubwa na Kane msimu huu wa joto, miaka miwili baada ya City kujaribu kumsajili.Real Madrid pia wamekuwa wakihusishwa na mchezaji huyo mwenye umri wa miaka 29, ambaye amebakiza mwaka mmoja kwenye mkataba wake.Chanzo cha picha, Getty ImagesManchester City wanafanya kila juhudi kumsajili Josko Gvardiol wa RB Leipzig - lakini klabu hiyo ya Ujerumani inataka takriban euro 100m 85.77m ili kumnunua beki huyo wa Croatia.Bosi wa City Pep Guardiola anavutiwa sana na beki huyo wa kati mwenye umri wa miaka 21, ambaye alingara kwenye Kombe la Dunia mwaka jana.BBC Sport imeambiwa mawasiliano yamefanywa kati ya City na kambi ya Gvardiol.Chanzo cha picha, Getty ImagesMshambulizi wa Crystal Palace Wilfried Zaha na rapa Stormzy wamekubali mkataba wa kuinunua klabu isiyoshiriki ligi kuu ya AFC Croydon.Wawili hao, ambao wote walikulia katika eneo la London Kusini, ni sehemu ya muungano wa watu watatu pamoja na mkuu wa zamani wa huduma ya wachezaji wa Palace Danny Young.AFC Croydon wanashindana katika daraja la tisa la soka la Uingereza.Ikitangaza makubaliano hayo, klabu hiyo ilisema: Muungano utamiliki, kuendesha na kuendeleza klabu yao ya utotoni ya soka.  <topic>: MICHEZO 